มีประเดือนล่าสุดวันแรกวันที่ 11 พ.ย.ประจำเดือนหมดวันที่ 16 พ.ย. วันที่20 พ.ย.มีตกขาวสีน้ำตาลเข้ม ไม่ทราบเป็นเพราะอะไรเหรอคะ แม่รบกสนช่วยแนะนำด้วยค่ะ ขอบพระมากค่ะ
สวัสดีค่ะ หากประจำเดือนมาวันที่ 11-16 พ.ย.แล้วได้มีเพศสัมพันธ์ในวันที่15 พ.ย.เท่ากับมีเพศสัมพันธ์ในวันที่ 5นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมากสำหรับตกขาวสีน้ำตาลเข้ม และเลือดที่ออกมาเล็กน้อย ในวันที่ 20 พ.ย.นั้น อาจเป็นประจำเดือนที่ค้างอยู่ในมดลูกได้ หรืออาจเป็นเลือดออกช่วงไข่ตกก็ได้ แนะนำควรสังเกตอาการไปก่อน หากเลือดออกเพียง 1 วันแล้วหายไป ก็ไม่ได้ถือว่าผิดปกติหรืออันตรายอะไรค่ะ แต่หากยังคงมีเลือดออกมาอีกเรื่อยๆ หลายๆ วัน ก็จะถือว่าผิดปกติ เช่น เกิดจากมีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ หรือเป็นผลจากการใช้ยาฮอร์โมนต่างๆ ยาสมุนไพร เป็นต้น รวมถึงหากก่อนหน้าวันที่ 15 พ.ย. ได้เคยมีเพศสัมพันธ์มาแล้ว อาจเกิดจากภาวะแทรกซ้อนของการตั้งครรภ์ก็ได้ค่ะ ดังนั้น หากเลือดออกนานเกิน 2 วัน และยังคงออกมาเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ